TIJORAT BANKLARIDA KASSA IShINI TAShKIL ETISh, INKASSATSIYA VA QIMMATLIKLARNI TAShIShGA DOIR YO‘RIQNOMAGA QO‘ShIMChALAR KIRITISh HAQIDA

O‘zbekiston Respublikasining “O‘zbekiston Respublikasining Markaziy banki to‘g‘risida”gi Qonuniga (O‘zbekiston Respublikasi Oliy Majlisining Axborotnomasi, 1995-y., 12-son, 247-modda), O‘zbekiston Respublikasi Prezidentining 2011-yil 24-avgustdagi PF-4354-sonli “Kichik biznes va xususiy tadbirkorlikni yanada rivojlantirish uchun qulay ishbilarmonlik muhitini shakllantirishga doir qo‘shimcha chora-tadbirlar to‘g‘risida”gi Farmoniga (O‘zbekiston Respublikasi qonun hujjatlari to‘plami, 2011-y., 34-35-son, 344-modda) muvofiq O‘zbekiston Respublikasi Markaziy banki Boshqaruvi qaror qiladi:
 1. O‘zbekiston Respublikasi Markaziy banki Boshqaruvining 2008-yil 17-maydagi 12/2-sonli qarori (ro‘yxat raqami 1831, 2008-yil 27-iyun) (O‘zbekiston Respublikasi qonun hujjatlari to‘plami, 2008-y., 26-27-son, 258-modda) bilan tasdiqlangan “Tijorat banklarida kassa ishini tashkil etish, inkassatsiya va qimmatliklarni tashishga doir yo‘riqnoma”ga ilovaga muvofiq qo‘shimchalar kiritilsin.
 2. Mazkur qaror O‘zbekiston Respublikasi Adliya vazirligida davlat ro‘yxatidan o‘tkazilgan kundan boshlab o‘n kun o‘tgandan keyin kuchga kiradi.
 1. 61-band “100 so‘m — qizil” degan so‘zlardan keyin “shuningdek 500 so‘m — och ko‘k” degan so‘zlar bilan to‘ldirilsin.
 2. 63-band “50000 so‘m” degan so‘zlardan keyin “hamda 500 so‘m qiymatidagi tangalar uchun 500000 so‘m” degan so‘zlar bilan to‘ldirilsin.
 3. 364-bandda:
 quyidagi mazmundagi ikkinchi xatboshi bilan to‘ldirilsin:
 “Kichik biznes va xususiy tadbirkorlik subyektlari asosiy hisob raqami ochilgan bank (filial) kassasiga eng kam oylik ish haqining yigirma barobari miqdorigacha bo‘lgan naqd pul tushumini mustaqil topshirishlari mumkin”;
 ikkinchi va uchinchi xatboshilar tegishlicha uchinchi va to‘rtinchi xatboshilar deb hisoblansin.
 4. 375-band quyidagi mazmundagi uchinchi xatboshi bilan to‘ldirilsin:
 “Banklar (filiallar) tomonidan milliy va chet el valyutalaridagi naqd pullar hamda boshqa qimmatliklarni bevosita o‘zlari (samonos) tashishga yo‘l qo‘yilmaydi”.